  Майя Бывальцева 15-тӥ куартолэзь кутсконлы Удмуртиын коронавирус инфекциен черлам 19 выль адямиосты шараязы. Со сярысь улосвыллэн тӧроез Александр Бречалов «ВКонтакте» мерлыко вотэсысь бамаз ивортӥз. Висён Дэри ёросын 10 улӥсьёслэн зэмаз, Можга ёросын – куинь, Ижкарын но Можга ёросын – быдэн кык улӥсьёслэн, Сарапулын но Пичи Пурга ёросын – быдэн одӥг адямилэн. Эмчиос куинь висисьёсты йӧнатӥзы, бурмемъёслэн оглом лыдзы – 538 адями. Жаляса верано, одӥгез висись, 81 аресъем воргорон, кулӥз Александр Бречалов, Удмуртилэн тӧроезТулыспалысен Удмуртиысь 9 лабораториосын коронавирус инфекцилы 98 сюрс 309 эскеронъёс ортчытӥзы, берло уй-нунал ӵоже – 2 сюрс 38. Та дырлы элькунын выль коронавирус инфекциен черлан 1 сюрс 133 учыр лабораториосын зэматэмын. Висисьёс 30 муниципал кылдытэтъёсысь 134 улон интыосын пусъемын.  Тегъёс: Тазалык Ижкар висён Удмуртия коронавирус АлександрБречалов  